Teleqraf.com Türkiyənin “Hürriyet” qəzetinə istinadən xəbər verir ki, dünyanın 4 qitəsini əhatə edən 54 ölkədə səsvermə məntəqələri yaradılıb. İyulun 31-dən xarici ölkələrdə səsverməyə start verilib. Türkiyə Yüksək Seçim Qurulunun (YSK) seçki təqviminə görə, xaricdəki vətəndaşlar təyin olunan gündə, təyin olunmayanlar isə sistemin onlar üçün uyğun bildiyi vaxtda səs verəcəklər. Təyin olunan gündə deyərkən iyulun 9-dək ysk.gov.tr saytında qeydiyyatdan keçmiş, təyin olunmayanlar dedikdə isə sözügedən saytda qeydiyyatdan keçməyən Türkiyə vətəndaşları nəzərdə tutulur.